open-index/open-wikipedia-markdown huggingface dataset:
Roland Freisler

**Roland Freisler** (* 30. október 1893, Celle, Nemecká ríša - † 3. február 1945, Berlín, Nemecko) bol nemecký sudca, jeden z predstaviteľov nacistického Nemecka a účastník konferencie vo Wannsee.

## Životopis
Freisler sa zúčastnil bojov 1. svetovej vojny v roku 1914 v hodnosti dôstojníckeho kadeta, v roku 1915 mal už hodnosť poručíka a krátko predtým, než ho v októbri 1915 zajala ruská armáda, bol vyznamenaný. V zajatí sa naučil po rusky a začal sa zaujímať o marxizmus. Do Nemecka sa vrátil v roku 1920 ako presvedčený komunista. Po návrate do vlasti začal študovať právo na univerzite v Jene, kde v roku 1922 štúdium úspešne ukončil.

Od roku 1924 pôsobil ako právnik v Kasseli a bol aj členom obecného zastupiteľstva za Ľudovo-sociálny blok. Členom NSDAP sa stal v júli 1925 a pôsobil ako obhajca členom strany, ktorí mali problémy so zákonom. V roku 1932 ho za NSDAP zvolili do pruského zemského snemu a neskôr do Reichstagu.

V rokoch 1933 až 1934 zastával funkciu štátneho tajomníka na pruskom ministerstve spravodlivosti a v rokoch 1934 až 1942 tú istú funkciu na ríšskom ministerstve spravodlivosti. Od roku 1939, bol poverený vytvorením špeciálnych súdov pre „stanné súdy na domácom fronte“. Freisler sa ako zástupca ministra spravodlivosti Franza Schlegelbergera zúčastnil na konferencii vo Wannsee.
  
V auguste 1942 nahradil Otta Thieracka na poste predsedu Ľudového súdu. Predsedal 2600 súdom, ktoré skončili trestom smrti. K trestu smrti či k doživotiu bolo odsúdené vysoké percento obžalovaných, ktorých Freisler súdil. Súdil okrem iného aj členov odbojovej skupiny Biela ruža, či atentátnikov na Hitlera. Kvôli svojmu vystupovaniu v súdnej sieni získal prezývku *zúrivý Roland*.

Roland Freisler zomrel 3. februára 1945 počas spojeneckého náletu na Berlín, keď sa na neho priamo v súdnej sieni, do ktorej sa počas náletu vrátil pre spis obžalovaného Fabiana von Schlabrendorffa, zrútil trám.

## Referencie

## Iné projekty

Kategória:Narodenia v 1893
Kategória:Úmrtia v 1945
Kategória:Nemeckí sudcovia
Kategória:Nemeckí politici
Kategória:Nemeckí právnici
Kategória:Nemecké osobnosti druhej svetovej vojny
Kategória:Nacisti
Ľuľkovec zlomocný

**Ľuľkovec zlomocný** () je statná, až  vysoká vytrvalá bylina z čeľade ľuľkovité (*Solanaceae*). Je považovaná za najnebezpečnejšiu stredoeurópsku jedovatú rastlinu.

## Výskyt
Prirodzene sa vyskytuje v celej Európe (od Španielska po Podnestrie a Krym, a od Stredomoria po južné Švédsko), zriedkavejšie v severnej Afrike. Rastlina obľubuje prevažne okraje lesov, rúbaniská a polotienité vlhké pôdy zásaditého až slabo kyslého charakteru.

## Vzhľad
Je to statná 50 –  vysoká žľaznatá bylina s tučnou priamou a vetvenou stonkou. Listy sú striedavé a rôzne veľké, špicato vajcovité až elipsovité, celokrajné, na báze klinovite zúžené.

Plodom je čierna, výrazne lesklá guľovitá bobuľa (14 –  v priemere) vyrastajúca z hviezdicového kalichu. Bobuľa neobsahuje kôstku (na rozdiel od jedlej čerešne vtáčej), ale množstvo semien v modrofialovej šťave. Spočiatku chutí sladko, neskôr však dostáva odpornú horkú príchuť.

Kvitne od júna do septembra. Kvety sú úžľabné, jednotlivé, stopkaté, päťramenné, koruny trubkovité, zvonkovité (až  dlhé), zvonku hnedofialové, zvnútra lysé, hnedofialové, žltošedé až žlté, červenkasto mramorované. Cípy koruny sú ohnuté.

## Jedovatosť a otravy
Celá rastlina je prudko jedovatá vzhľadom na vysoký obsah tropanových alkaloidov (koreň až 1,5 %, listy 0,3 až 1,2 %, semená asi 0,8 %) z ktorých rozhodujúci podiel tvorí L-hyoscyamin (až 70 % všetkých alkaloidov). Tieto alkaloidy pôsobia na nervový systém ako parasympatolytikum tým, že tlmia všetky muskarínové účinky acetylcholínu, utlmujú srdcovú činnosť a spôsobujú zastavenie dychu.

**Smrteľná dávka je u malého dieťaťa už 3 bobule (!), u dospelého 10 bobúľ.**

Ako protijed (antidotum) sa užíva fyzostigmín alebo pilokarpín.

Hlavné príznaky otravy:
* rozšírené zreničky
* vyschnutá sliznica
* sčervenanie tváre, suchá a teplá pleť
* zrýchlený tep

## Iné projekty

## Galéria

Image:Atropa bella-donna0.jpg|plod ľuľkovca – jedovatá bobuľa
Image:Atropa belladonna 220605.jpg|kvet ľuľkovca
Image:Atropa bella-donna1.jpg
Image:Atropa belladonna 030705.jpg


## Externé odkazy
* Ľuľkovec zlomocný na botanika.wendys 
* Ľuľkovec zlomocný na rostliny.nikde 
* Ľuľkovec zlomocný na BioLibu
* www.abicko.cz, liečivé rastliny

Kategória:Ľuľkovité
Kategória:Jedovaté rastliny
Kategória:Liečivé rastliny
Kategória:Flóra na Slovensku
Polder

thumb|Polder
[thumb|right|Satelitná snímka poldra  [Noordoostpolder.]]
**Polder** je územie, na ktorom musí byť kontrolovaná úroveň vodnej hladiny. Neexistujú tu priame spojenia medzi vodstvom vnútri územia a mimo, okrem umelo vybudovaných zariadení, ako sú vzdúvadlá a pumpy. Pri väčšine poldrov nie je hladina vody vnútri nižšie ako hladina mimo, ale nie je to podmienkou. Pokiaľ je vnútorná hladina nižšie ako okolité vodstvo, treba pomocou púmp udržovať polder suchý. Pri týchto poldroch je rovnako nutná výstavba priehrad, ktoré držia nápor vyššej okolitej vody. Pri väčšine poldrov je trvalo stanovená úroveň vnútornej hladiny.

V Holandsku existuje veľa typov poldrov.

## Riečne poldre
Riečny polder je polder ležiaci v blízkosti rieky. Ak je úroveň riečnej hladiny štandardná, väčšina riečnych poldrov nepotrebuje pumpy na odsávanie vody, pretože hladina rieky je pod úrovňou poldra. Občas vystúpi hladina rieky nad úroveň poldra a potom je potrebné vodu pumpovať.

Príklady riečnych poldrov v Holandsku sú:
* Ooijpolder
* Betuwe
* Land van Maas en Waal
* Bommelerwaard

## Nízke riečne poldre
Nízke riečne poldre boli normálnymi riečnymi poldrami uvedenými vyššie. Ale z dôvodu dlhodobého odčerpávania vody terén poklesol a v súčasnosti je nižšie, než najnižšia poloha hladiny rieky. Z tohto dôvodu vyžadujú tieto poldre pumpy pre odčerpávanie vody a vysoké hrádze.

Často sa pri tomto type poldrov používali kanály, ktoré odvádzali vodu do rieky. Na týchto kanáloch potom boli stavané hrádze, ktoré zabraňovali toku vody z rieky do poldru, teda opačným smerom, než bolo žiadúce. Z tohto dôvodu je dnes v Holandsku veľké množstvo miest, ktorých názov končí na „-dam“, čo je holandské slovo pre *hrádza*.

Príklady nízkych riečnych poldrov v Holandsku:
* Vijfherenlanden
* Ablasserwaard
* Krimpenerwaard

## Polder na Slovensku
U nás sa pod pojmom polder rozumie suchá nádrž, ktorá zadržuje povodňovú vlnu, ktorá potom pôsobí menšie či dokonca žiadne škody. V poldri tiež sedimentujú erodované častice a vodná nádrž nižšie na toku sa tak chráni pred zanášaním. Plocha poldra je poľnohospodársky obrábaná, spravidla ako trvalý trávnatý porast.

Kategória:Vodohospodárstvo
Čerpadlo

::*Hovorovo sa ako čerpadlo označuje čerpacia stanica pohonných látok, pozri [[čerpacia stanica pohonných látok]].*
250px|right|Princíp čerpadla
right|250px|thumb|Ručná vodná pumpa
**Čerpadlo** alebo **pumpa** je zariadenie - mechanický stroj, ktorý dodáva kinetickú, potenciálnu, alebo tlakovú energiu tekutine, ktorá cez neho preteká. Pomocou čerpadla sa prepravujú tekuté alebo plynné látky (napr. voda).

V princípe využíva podtlak na vstupe pre vtiahnutie tekutiny do zásobníka a následne pretlak pre jej vypudenie (vypustenie, vytečenie). Ako pohon čerpadla sa využíva vonkajšia sila napr. elektrická energia. V minulosti boli najbežnejšie ručné čerpadlá.

## Druhy čerpadiel
* Hydrodynamické
** Odstredivé
*** Radiálne
*** Diagonálne
** Axiálne
** Obvodové
** Labyrintové
** Kombinované
* Hydrostatické
** Rotačné
*** Zubové
*** Vretenové
*** Lamelové
*** S rotujúcimi piestami
** S kmitavým pohybom
*** Piestové
*** Plunžerové
*** Membránové
*** Vlnovcové
*** Krídlové
** S iným pohybom
* Ostatné

## Iné projekty
Kungasalach

náhľad|Jazero zo satelitu (2020)
**Kungasalach** () je jazero na východe Tajmýrskeho polostrova v Tajmýrskom autonómnom okruhu v Krasnojarskom kraji v Rusku. Má rozlohu .

Zdroj vody je snehový a dažďový. Zamŕza v septembri a rozmŕza v júni. Prietokom je spojené s jazerom Arytach (), z ktorého odteká rieka Novaja (povodie more Laptevovcov).

Kungasalach je bohaté na ryby. Na brehoch hniezdia husy a veľa ďalších.

## Externé odkazy
* Veľká sovietska encyklopédia 

Kategória:Jazerá v Rusku
Kategória:Geografia Krasnojarského kraja
Biele jazero (Rusko)

thumb|Biele jazero
**Biele jazero** () je jazero na západe Vologdskej oblasti v severozápadnom Rusku. Od roku 1964 je súčasťou Šeksninskej priehrady, ktorá je časťou Volžsko-baltskej vodnej cesty. Biele jazero má kruhový tvar. Má rozlohu , dĺžku  a najväčšiu šírku . Priemernú hĺbku má 5, maximálnu hĺbku . Leží v nadmorskej výške .

Okolo juhozápadnej časti jazera vedie Bielojazerský kanál (*Белозерский канал*) dlhý . Najväčšie prítoky sú rieky Kovža, Kema a Megra. Z jazera vyteká rieka Šeksna (*Шексна*).

## Referencie

## Iné projekty

## Externé odkazy
* Veľká sovietska encyklopédia 

Kategória:Jazerá v Rusku
Kategória:Geografia Vologdskej oblasti
SN 185

**SN 185** alebo **Supernova 185** bola supernova, ktorá sa objavila v roku 185 v súhvezdí Centaurus. Doklady o tomto jave poskytujú záznamy čínskych hvezdárov dynastie Han. V týchto prameňoch sa spomína ako hviezda-hosť.  Je možné, že písomná zmienka o tejto udalosti sa objaví aj v rímskych prameňoch.  Na oblohe svietila 8 mesiacov. Doteraz je to najstarší doklad o výbuchu supernovy. 

Ako pozostatok po tejto udalosti ostala na oblohe plynná hmlovina RCW 86. Röntgenové pozorovania naznačujú zhodu s predpokladaným časom výbuchu. 

## Referencie


Kategória:Supernovy
Kategória:Súhvezdie Centaurus
Kategória:Astronomické objekty známe od staroveku
Boloň (jazero)

náhľad|Jazero Boloň - pohľad z vesmíru
**Boloň ** (iné názvy: **Bolen, Nuri-Od(-)žal, Boulen-Odžal**; po rusky *Болонь*- Boloň ,  *Болен*- Bolen, *Нури-Од-жал* - Nuri-Od-žal, *Нури-Оджал* - Nuri-Odžal, *Боулен-Оджал*- Boulen-Odžal) je jazero v Chabarovskom kraji v Rusku. Má rozlohu  (najväčšie jazero v povodí dolného Amuru). Dosahuje hĺbku . Je asi  dlhé a maximálne  široké.

Kotlina jazera predstavuje priekopovú prepadlinu, ktorá je vyplnená aluviálnymi naplaveninami. Vyznačuje sa plytčinami predovšetkým v pobrežných častiach. Do jazera ústia rieky Harpi, Simmi, Aljur a mnohé ďalšie. Je spojené  dlhým prieplavom s Amurom.

## Iné projekty

## Externé odkazy
* Veľká sovietska encyklopédia 

Kategória:Jazerá v Rusku
Kategória:Geografia Chabarovského kraja
Bustach

náhľad|Jazero zo satelitu (2018)
**Bustach** (rus. *Бустах* - Bustach, jakut. *Буустаах* - Buustaach) alebo **Buusaach** (*Буусаах* - buusaach) je jazero v Jakutsku v Rusku. Leží na severe Jansko-indigirskej nížiny. Má rozlohu .

Na severovýchode a juhovýchode je pobrežie členité. Zo západu sa na jazero Bustach napája jazero Tonkaj-Kjuel, ktoré je v podstate jeho zálivom. Vyteká z neho rieka Suruktach, ktorá ústi do zálivu Ebeľachskaja guba (more Laptevovcov). Hlavným prítokom je rieka Archii-Jurege a okrem nej je jazero napájané menšími prítokmi a atmosférickými zrážkami. Zamŕza na konci septembra a rozmŕza v júni. Jazero je bohaté na ryby.

## Externé odkazy
* Veľká sovietska encyklopédia

Kategória:Jazerá v Rusku
Kategória:Geografia Jakutska
Čany

náhľad|Jazero Čany - pohľad z vesmíru (2021)
**Čany** (rusky *Чаны*) je bezodtokové mierne slané jazero v Barabinskej stepi v Novosibírskej oblasti v Rusku. Je to najväčšie jazero na Západnej Sibíri a leží v nadmorskej výške  medzi tokmi Irtyša a Obu.

Jeho rozloha je premenlivá od 1 800 do  (v závislosti od sezónneho a medziročného kolísania výšky hladiny). Priemerne je hlboké  a dosahuje maximálnu hĺbku .

Pobrežie je členité. Na jazere je veľa ostrovov, ktoré sú pretiahnuté zo severovýchodu na juhozápad. Jazero je spojené prietokom s jazerom Malé Čany. Zdroj vody je prevažne snehový. Rozsah kolísania výšky hladiny je približne . Zamŕza v druhej polovici októbra alebo prvej polovici novembra a rozmŕza v máji.

Na jazere je rozvinutá miestna lodná doprava a rybárstvo. Jazero má veľkú úlohu pri migrácii mnohých druhov vodných vtákov.

## Iné projekty

Kategória:Jazerá v Rusku
Kategória:Geografia Novosibirskej oblasti
Čukčagirskoje ozero

**Čukčagirskoje ozero** () je jazero v povodí rieky Amguň (ľavý prítok Amuru) v Chabarovskom kraji v Rusku. Má rozlohu . Priemerne je hlboké  maximálne .

Pobrežie je veľmi členité, na severe nízke a močiarné. Ostrovy Godbaňki a Džalu rozdeľujú jazero na tri časti. Z jazera odteká rieka Oľdžikan (prítok rieky Amguň). Zdroj vody je snehový, dažďový a podzemný. Zamŕza na konci októbra až začiatkom novembra rozmŕza v máji.

## Externé odkazy
*Veľká sovietska encyklopédia 

Kategória:Jazerá v Rusku
Kategória:Geografia Chabarovského kraja
Biele jazero

**Biele jazero** môže byť:
*jazero v Rusku (ozero Beloe), pozri Biele jazero (Rusko)
*jazero v Rakúsku (Weißensee), pozri Biele jazero (Rakúsko)
*prírodná rezervácia, pozri Biele jazero (prírodná rezervácia)

## Pozri aj
*Beloe ozero
*White Lake
Florenc

thumb|Pohľad na križovatku Florenc, vľavo sa nachádza električková zastávka

**Florenc** je oblasť v Prahe, ktorá leží medzi Starým Mestom a Karlínom, medzi ktoré je úradne rozdelený, neďaleko rieky Vltavy. Presnú hranicu územia, ku ktorému sa názov vzťahuje, je možné určiť len ťažko, pretože nie je samostatným katastrálnym územím. Pôvodne sa pravdepodobne vzťahoval na okolie dnešnej ulice Na Florenci, niekedy sa však vzťahuje aj na Těšnov a priľahlú časť Karlína. Je to jeden z hlavných prestupných bodov v Prahe.  

## Významné stavby na Florenci
* Severojižní magistrála
* Hotel Hilton
* Autobusové nádraží Florenc
* Danube house
* Muzeum hlavního města Prahy

## Iné projekty

Kategória:Praha 1
Kategória:Praha 8
Krasnoje (jazero na Čukotke)

náhľad|Krasnoje
**Krasnoje** (, doslova *Červené*) je jazero blízko ústia rieky Anadyr v Čukotskom autonómnom okruhu v Rusku. Má rozlohu .

Je spojené s riekou *Anadyr* prietokom a prejavujú sa na ňom prílivy, ktoré majú pôvod v Anadyrskom zálive. Do jazera ústia rieky Lamutskaja, Berjozovaja a mnoho ďalších.

## Externé odkazy
*  Veľká sovietska encyklopédia 

Kategória:Jazerá v Rusku
Kategória:Geografia Čukotského autonómneho okruhu
Žižkovská televizní věž

**Žižkovská televizní věž** (doslova *Žižkovská televízna veža*) alebo **Žižkovský vysílač** (*Žižkovský vysielač*) je jednou z dominánt Prahy a súčasne najvyššou stavbou v meste. Je vysoká 216 metrov a bola postavená v rokoch 1985 až 1992 podľa návrhu architekta Václava Aulického. Leží na rozhraní Žižkova a Vinohradov. Patrí do medzinárodnej asociácie World Federation of Great Towers.

Stavbu obklopovali spory, napríklad likvidácia časti žižkovského cintorína a strach z elektromagnetického zaťaženia okolia, ktoré však zvláštna komisia vyvrátila.

Konštrukcia sa skladá z troch kruhových oceľových tubusov dosahujúcich spoločne výšky 134 metrov. Hlavný tubus, obsahujúci dva rýchlovýťahy, potom prechádza do anténneho nádstavca siahajúceho do výšky 216 metrov.

Tubusy nesú tri kabíny. Vo výške 66 metrov sa nachádza prvá, v ktorej je reštaurácia. Vyhliadková kabína je vo výške 93 metrov. Najvyššia je kabína s vysielacou technikou, z ktorej vysielajú štyri televízne a šesť rozhlasových staníc. Sú tu vysielače mobilných operátorov a meria sa tu aj kvalita ovzdušia.

Technické riešenie veže prinieslo niekoľko noviniek a patentov.

V roku 2000 bolo na piliere umiestnené dielo Davida Černého s názvom "Miminka", ktoré znázorňuje batoľatá lezúce hore a dolu. Pretože dielo malo úspech, v roku 2001 bolo nainštalované natrvalo. Vo vysielači bol aj nakrútený film režiséra Jana Němca, "V žáru královské lásky".

náhľad|Veža Žižkovského vysielača
## Šírený program
### Vysielače FM

#### Digitálne rozhlasové vysielanie
Digitálny rozhlas šíri vysielač od 1. júna 2017.

### TV vysielače

## Najbližšie vysielače

Najbližšie významné vysielače a vzdialenosť k nim:

## Referencie

## Iné projekty
 

## Externé odkazy
* Stránky prevádzkovateľa veže Tower Praha a. s. 
* rozhovor s Václavom Aulickým, autorom veže, vyšiel v časopise Živel
* reportáž Českého rozhlasu

Kategória:Vysielacie veže a stožiare
Kategória:Rozhľadne v Prahe
Kategória:Praha 3
Kategória:Žižkov
Kategória:World Federation of Great Towers
Kategória:Architektúra z 1992
Kategória:Vysielače v Česku
Krasnoje

**Krasnoje** môže byť:
* názov veľkého počtu jazier v Rusku, napr.:
**Krasnoje (jazero na Čukotke)
* názov viacerých sídiel v Rusku

Kategória:Rozlišovacie stránky – Miestopisný názov
Jan Kodeš

**Jan Kodeš** (* 1. marec 1946) je bývalý český profesionálny tenista.

Počas svojej kariéry vyhral 8 turnajov ATP v dvojhre, z toho 3 grandslamové turnaje:
* 1970 - **[[French Open]]**
* 1971 - Catania, **[[French Open]]**
* 1972 - Barcelona 
* 1973 - Kolín, **[[Wimbledon (tenis)|Wimbledon]]** 
* 1975 - Madrid 
* 1976 - Bazilej

V roku 1973 zvíťazil v česko-slovenskej ankete Športovec roka.

## Externé odkazy

* International Tennis Hall of Fame profile 

Kategória:Narodenia v 1946
Kategória:Českí tenisti
Kategória:Víťazi French Open
Kategória:Víťazi Wimbledonu
Kategória:Medzinárodná tenisová sieň slávy
Bieli Chorváti

**Bieli Chorváti** bol slovanský kmeň, ktorý sa spomína v kronikách včasného stredoveku, časť ktorého sa na začiatku 7. storočia údajne sčasti presunula do dnešného Chorvátska na pozvanie byzantského cisára Hérakleia a vytvorila základ dnešného južnoslovanského národa Chorvátov, kým druhá časť zostala na severe a postupne tam splynula s ostatným obyvateľstvom.

Jeho skutočná poloha, či pozadie je veľmi nejasné. Predovšetkým je nejasné, či/nakoľko súvisí s Charvátmi zo severných Čiech a s východoslovanskými podnesterskými Chorvátmi (pozri rozlišovaciu stránku Chorváti (rozlišovacia stránka)).

Sú v podstate tieto hlavné dohady o umiestnení Bielych Chorvátov:
* a) východné Česko, Sliezsko, severné Slovensko/Malopoľsko (napr. podľa Ľ. Havlíka 1961 žili Bieli Chorváti iba v Sliezsku, podľa P. Ratkoša 1965 a Ruttkaya 1991 v Sliezsku, Vislansku a možno aj na severnom Slovensku)
* b) horné Povislie / rieka San
* c) severné Česko (napr. podľa Labudu, ktorý explicitne tvrdí, že lokalizácie vo Vislansku je nesprávna) – tu ide zrejme o identifikáciu s Charvátmi
* d) horné Podnestersko – tu ide o identifikáciu s podnesterskými (východoslovanskými) Chorvátmi
* e) Podkarpatská Rus (napr. podľa Magocsiho) – túto teóriu podporujú aj posledné výskumy DNK, štúdia z roku 2009 zistila príbuznosť v DNK medzi Rusínmi a Chorvátmi z ostrova Krk, obidve skupiny majú najvyššie percentuálne zastúpenie haploskupiny I (11.3%) v Európe a 

Sú aj rozličné kombinácie uvedených umiestnení. Najbežnejšia je tá, že to bol pôvodne jeden z kmeňov v slovanskej pravlasti (medzi Vislou a Dneprom), neskôr sa odtiaľ rozšírili na západ (Visla, Čechy) a  na juh (Podkarpatská Rus), resp. v závislosti od teórie iba jedným z uvedených smerov (napr. podľa Magocsiho sa v 6. a 7. storočí presunuli do horného Podnesterska a Podkarpatskej Rusi). Iná možnosť je, že ich pôvodné územie je Podnestersko (podnesterskí Chorváti), odkiaľ prenikli v (?) 6. storočí na západ (Sliezsko, východné Čechy) a okolo 7. storočia do blízkej Podkarpatskej Rusi.

Bielych Chorvátov (nech už sídlili kdekoľvek) na začiatku 7. storočia pozval byzantský cisár na juh, a tak sa časť z nich usadila v Ilýrii, v dnešnej Dalmácii, kde dokonca v 10. storočí založili vlastné kráľovstvo (kráľ Tomislav), títo Chorváti sa zúčastňovali na etnogenéze chorvátskeho a bosnianskeho národa. Ostatní zostali na severe. Severných (Bielych) Chorvátov zachované kroniky najčastejšie spomínajú v 10. storočí. V 10. storočí sa tiež hypotetické územia severných (Bielych) Chorvátov stali postupne súčasťou štátov Krajiny českej koruny, Poľska, Kyjevskej Rusi a Uhorska.

## Referencie

Kategória:Slovania
Stan Smith

**Stan Smith** (* 14. december 1946, Pasadena, Kalifornia, USA) je bývalý americký profesionálny tenista, ktorého kariéra spadá do začiatkov otvorenej éry. Preslávil sa najmä ako vynikajúci partner pre štvorhru, v ktorej dosiahol podstatne väčších úspechov, ako v dvojhre.
V roku 1972 (t. j. v čase tesne pred zavedením rebríčka ATP) bol vyhlásený za najlepšieho svetového tenistu roka.

Počas svojej kariéry Stan Smith vyhral 35 turnajov ATP v dvojhre (z toho 2 grandslamové turnaje) a 54 turnajov ATP vo štvorhre (z toho 5 grandslamových).

Grandslamove víťazstvá:
* dvojhra US Open – 1971
* dvojhra Wimbledon – 1972
* štvorhra US Open – 1968, 1974, 1978 a 1980
* štvorhra Australian Open – 1970

## Iné projekty

## Externé odkazy

Kategória:Tenisti USA
Kategória:Víťazi Wimbledonu
Kategória:Víťazi US Open
Kategória:Medzinárodná tenisová sieň slávy
Kategória:Osobnosti z Pasadeny (Kalifornia)
Islamský kalendár

**[[Islam]]ský kalendár** zaviedol kalif Umar ibn al-Chattáb roku 637. Jeho začiatok bol stanovený na rok 622 (hidžra).

## Mesiace
# al-muharram
# safar
# rabí´ al-avval
# rabí´ath-thání
# džumádá l-úlá
# džumádá l-áchira
# radžab
# ša´bán
# ramadán
# šauvál
# dhú l-ka´da
# dhú l-hidždža

1. muharram roku 1 = 16. júl 622. Odchod Mohameda z Mekky pripadá na september 622. Takisto ako juliánsky kalendár a gregoriánsky kalendár ani islamský kalendár nepozná nultý rok. Začína sa počítať od prvého dňa prvého mesiaca (al-muharram) prvého roku.

## Pravidlá
Islamský kalendár je lunárny kalendár. Má 12 mesiacov s dĺžkou striedavo 30 a 29 dní. Jeho rok má teda 354 dní a je o 11 dní kratší ako rok gregoriánskeho kalendára. Oba kalendáre sa tak voči sebe pohybujú. Približne raz za 33 rokov sa rozdiel medzi letopočtami zníži o jeden rok.

## Prevody letopočtov
K základnej orientácii možno použiť nasledujúce vzorce:

G - gregoriánsky kalendár

I - islamský kalendár

G = \frac{32I + 20526}{33}

I = \frac{33(G-622)}{32}
                                                                                                                                                                  
*Upozornenie: roky oboch kalendárov si vzhľadom na rozdielnu dĺžku nikdy presne nezodpovedajú.*

Kategória:Kalendáre
Kategória:Islam
Dregoviči

**Dregoviči** boli východoslovanský kmeň usídlený v priestore medzi Pripjaťou až k prameňom Nemenu a Dviny v dnešnom Bielorusku. V priebehu 11.–12. storočia prenikali Dregoviči až k Bugu. Staršie baltské obyvateľstvo (predovšetkým litovské kmene) v priebehu 9. storočia. podľahlo slavizácii alebo sa odsťahovalo ďalej na západ. V priebehu 10. storočia. sa územia obývané Dregovičmi stávajú súčasťou Kyjevskej Rusi. Správna jednota Dregovičov bola v priebehu 11. storočia rozbitá a následne podliehajú pôvodne susedným kniežatstvám. Dregoviči sa podieľali na etnogenéze neskoršieho bieloruského národa.

Kategória:Slovania
Drevľania

**Drevľania** boli východoslovanský kmeň sídliaci v oblasti Pripjaťského Polesia v dnešnom južnom Bielorusku a na severozápadnej Ukrajine. Prvé hradiská Drevľanov vznikajú v 7.–8. storočí, centrom sa stáva Iskorosteň. V priebehu 9.–10. storočia Drevľania postupne upadajú do závislosti od silnejúcej susednej Kyjevskej Rusi. Po protikyjevskom povstaní v roku 945 bolo centrum kmeňa spálené a Drevľania podľahli Kyjevskej Rusi. Podieľali sa na etnogenéze neskoršieho bieloruského a ukrajinského národa.

Kategória:Slovania
Pumpa

**Pumpa** môže byť:
* čerpadlo
* zariadenie na fúkanie plynu do niečoho, najmä hustilka, pozri vzduchové čerpadlo a hustilka
* hovorovo:
**benzínová pumpa
**čerpacia stanica pohonných látok
** zariadenie s čerpadlom, napr. studňa, tankovacie zariadenie a pod.
* v biochémii: membránová pumpa
* slovenský seriál, pozri Pumpa (seriál) 

## Zdroje
* 
* 
*
Cercocebus

thumb|''Cercocebus torquatus lunulatus'' v barcelonskej zoo
**Cercocebus**, po slovensky **[[mangabej]]**, je rod opíc z čeľade mačiakovité.  Staršie sa pod tento taxón zaraďovali aj druhy dnes radené do rodu Lophocebus. 

## Charakteristika
Je to rod stredne veľkých štíhlych opíc s dlhými nohami a chvostom. Pre ich telo sú charakteristické veľké lícne torby a výrazné sedacie mozole. Pre hlavu je typický pretiahnutý ňufák, výrazné nadočnicové lišty, silné čeľuste a päť hrbolčekov na posledných stoličkách. Dlhý chvost mangabeje držia alebo vztýčený hore, alebo typicky oblúkovito preklopený nad chrbtom. 

## Druhy
* mangabej chochlatý/mangabej chocholatý (*Cercocebus galeritus *)
* mangabej červenohlavý/mangabej bielokrký (*Cercocebus torquatus*) - poznámka: Ako mangabej bielokrký sa označuje aj Cercocebus atys lunulatus
* *[[Cercocebus atys]]* - staršie zaraďovaný pod Cercocebus torquatus
* mangabej štíhly (*Cercocebus agilis*)
* *[[Cercocebus chrysogaster]]*
* *[[Cercocebus sanjei]]*

Kategória:Mačiakovité
Zložené číslo

**Zložené číslo** je také prirodzené číslo, ktoré nie je prvočíslom a súčasne je rôzne od čísla 1. Alebo inak, zložené číslo je každé také prirodzené číslo n, ktoré sa dá vyjadriť v tvare n=a \cdot b, kde a,b sú prirodzené čísla rôzne od 1.

## Referencie


Kategória:Teória čísel
Rod Laver

**Rod Laver** (* 9. august 1938, Rockhampton, Austrália) je bývalý austrálsky tenista. Je považovaný za jedného z najlepších tenistov všetkých dôb.

Laver je tenista, ktorý získal väčšinu svojich ocenení a turnajových víťazstiev ako amatér pred začiatkom otvorenej éry. Svoje kvality však dokázal obhájiť aj na turnajoch s profesionálmi po roku 1968. Povestným sa stal jeho výsledok z roku 1969, keď dokázal v jednej sezóne vyhrať všetky štyri grandslamové turnaje - Wimbledon, French Open, Australian Open i US Open.

Rod Laver hral pred začiatkom zostavovania rebríčku ATP, takže jeho hodnotenia sú iba "subjektívne" - bol vyhodnotený ako najlepší svetový tenista ako amatér v rokoch 1961 a 1962 a potom znova na začiatku otvorenej éry už ako profesionál v rokoch 1968 a 1969. Za svoj život vyhral celkom 180 turnajov, z toho 39 v otvorenej ére. Z tohto počtu bolo 11 grandslamových víťazstiev (5 v otvorenej ére).

Po Rodovi Laverovi je dnes pomenovaný hlavný štadión na ktorom sa hrá grandslamový turnaj Australian Open - Rod Laver Arena. thumb|left|Rod Laver Arena

## Iné projekty

## Externé odkazy

Kategória:Austrálski tenisti
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Víťazi Grand Slamu
Kategória:Medzinárodná tenisová sieň slávy
Kategória:Osobnosti na austrálskych poštových známkach
Tribonianus

**Tribonianus** alebo **Tribonián** (* pred 500, Pamfýlia?† možno 542/545) bol byzantský právnik, predseda komisie zodpovednej za zostavenie justiniánskych Digest (*[[Corpus iuris civilis]]*). Od roku 529 bol aj kvestorom. Napriek tomu, že bol vyznaním pohan, prispôsobil antické rímske právo do podoby zlučiteľnej s kresťanským impériom. V roku 532 bol z komisie počas povstania Niká prepustený. Hoci sa neskôr do komisie vrátil, jeho vplyv upadol. Zomrel možno v roku 542 v rámci morovej epidémie. Je považovaný za jedného z najvýznamnejších právnikov svojej doby.

## Justiniánska kodifikácia

V roku 530 poveril Triboniána cisár Justinián I., aby so svojimi spolupracovníkmi z právnických škôl v Bejrúte a Konštantinopole zozbieral diela najvýznamnejších právnikov republikánskej a principátnej doby Rímskej ríše a vytvoril tak záväzný kódex platný pre celé cisárstvo. Zbierka vyšla v roku 533 pod názvom *Digesta* (z lat. *triediť*, grécky názov znel *Pandecta* (*všezahrňujúca*). Neskôr pracoval aj na druhom vydaní *Codex Iustiniani* (534) a dohliadal aj na písanie právnickej učebnice Inštitúcie (*Institutiones*), ako i na časť Justiniánových Noviel. Jeho význam pri ich tvorbe však už bol menší, snáď aj preto, že boli písané v gréčtine, kým Tribonián reprezentoval staré rímske latinské právo.

## Referencie

Kategória:Narodenia v 5. storočí
Kategória:Úmrtia v 6. storočí
Kategória:Právnici starovekého Ríma
Kategória:Byzantskí právnici
Kategória:Byzantskí úradníci
Nay Pyi Taw

**Nay Pyi Taw** (podrobnosti o názve pozri nižšie) je hlavné mesto Mjanmarska od novembra 2005 / marca 2006.

Spočiatku patrilo do Mándalejskej oblasti, ale od roku 2011 je vyčlenené ako samostatná administratívna jednotka, ktorá sa volá **Zväzové územie Nay Pyi Taw** (**Zväzové teritórium Nay Pyi Taw**) a je administratívne rovnocenná štátom a oblastiam Mjanmarska.

## Názov
Zápis názvu mesta v barmčine je နေပြည်တော်. Barmská výslovnosť vyjadrená slovenskými znakmi je: [népjídó] alebo [nepjido] - všetky samohlásky v tomto slove sú tzv. hlbokom tóne (angl. low tone), a tým pádom okrem iného platí, že sa vyslovujú ako stredne dlhé až dlhé.

Anglické prepisy vyššie uvedeného barmského názvu sú: **Nay Pyi Taw**, **Naypyitaw**, **Nay Pyi Daw** alebo **Naypyidaw**.

Slovenský (a český) prepis vyššie uvedeného barmského názvu je: **Neipyijto** alebo **Nepjito** alebo zriedkavo (?)*Nepyito*. Slovenský ÚGKK SR však normuje ako záväzný slovenský názov mesta anglický prepis, teda tvar Nay Pyi Taw.

## Vznik, poloha
Centrum mesta Nay Pyi Taw bolo postavené ako novostavba tri kilometre na západ od bývalého mesta Pyinmana (ktoré už dnes nie je samostatné mesto, ale len súčasť Nay Pyi Taw) a približne 320 km na sever od bývalého hlavného mesta Rangúnu.

## Obyvatelia, rozloha
Pri sčítaní v roku 2014 malo mesto 1 160 242 obyvateľov. Jeho rozloha je .

## Zdroje

## Iné projekty

Kategória:Mestá v Mjanmarsku
Kategória:Hlavné mestá v Ázii
Chorváti (Dnester)

**Chorváti** boli východoslovanský kmeň žijúci vo včasnom stredoveku na hornom Dnestri. Niekedy sa uvádza, že išlo spočiatku o sarmatský, resp. alanský kmeň, ktorý sa až neskôr slavizoval. 

Viacero autorov ho stotožňuje s tzv. Bielymi Chorvátmi. Napr. podľa Magocsiho sú Slovania, ktorí sa približne od 7. storočia rozšírili do susednej Podkarpatskej Rusi (južné svahy Karpatov) identickí s týmito Chorvátmi. Potom aj predkovia dnešných Chorvátov tiahli do Chorvátska začiatkom 7. storočia práve z tejto oblasti a napríklad roku 903, kedy starí Maďari bojovali o pevnosť Užhorod, bojovali vlastne s Bielymi Chorvátmi. Týchto Chorvátov tiež často považujú za predkov dnešných Rusínov. Pričom túto teóriu podporujú aj posledné výskumy DNA, štúdia z roku 2004 zistila príbuznosť v DNA medzi Rusínmi a Chorvátmi z ostrova Krk, obe skupiny majú najvyššie percentuálne zastúpenie  haplogroup I (11.3%) v Európe 

Predpokladá sa, že časom miestni Slovania postupne splynuli s inými staroslovanskými kmeňmi a spolu sa začali označovať ako Rusi (Rosi), ruskí ľudia. Od polovice 9. storočia termín „ruský” nadobudol všeobecné rozšírenie. Kmeň podnesteských Chorvátov sa posledný raz spomína v roku 992. 

## Referencie

## Pozri aj
*Bieli Chorváti
*Chorváti

Kategória:Slovania
Mandalaj

náhľad|Pevnosť v meste Mandalaj

**Mandalaj** (normovaný slovenský názov; iné názvy: **Mándalej**, **Mandalay**; po barmsky မန္တလေး - výslovnosť vyjadrená slovenskými znakmi: [mandölé] alebo [mándölé]) je mesto v strednom Mjanmarsku. Je to druhé najväčšie mesto po Rangúne s počtom obyvateľov 927 000 (2005) a v aglomerácii 2,5 milióna.

Bolo to posledné kráľovské hlavné mesto (18601885) pred anektovaním Britmi a v súčasnosti je centrom Mándalejskej oblasti. Nachádza sa na  a na západe je ohraničené riekou Iravadi.

## Obrazová galéria

Mandalay-Kuthodaw-16-Zugang-gje.jpg|Kuthodaw
Mandalay-Kuthodaw-28-Zentralstupa-Glocke-gje.jpg|Kuthodaw
Mandalay-Kuthodaw-30-mythischer Vogel-gje.jpg|Kuthodaw
Mandalay-Mahamuni-04-gje.jpg|Mahamuni
Mandalay-Mahamuni-18-Umgang-Moenche-gje.jpg|Mahamuni
Mandalay-Mahamuni-Anbetung-30-gje.jpg|Mahamuni
Mandalay-Goldschlaeger-22-Papier-gje.jpg
Mandalay-Markt-28-gje.jpg
Mandalay-Transport-42-Linienbus-gje.jpg
Mandalay-Ayeyarwady-26-Sandtransport-gje.jpg


## Iné projekty

## Referencie

Kategória:Mestá v Mjanmarsku
Iravadi

thumb|right|200px|Mapa rieky Iravadi

**Iravadi** (normovaný slovenský názov ; zriedkavo: **Iravádí**, zriedkavo: **Iravadí**; po barmsky: ဧရာဝတီမြစ် - výslovnosť vyjadrená slovenskými znakmi: ['ejawödi mji'] alebo ['éjáwödí mji']- (anglické) prepisy: *Ayeyarwad(d)y Myit*, *Eyawadi Myit*, *Erawadi Myit*; tradičný anglický názov: *Irrawaddy (River)*) je rieka v Mjanmarsku.

Je to najdlhšia rieka v krajine (2170&nbsp;km) a má povodie s veľkostou 411&nbsp;000&nbsp;km². Rieka začína na sútoku riek Mali Hka a N'Mai Hka na severe v Kačinskom štáte a tečie zo severu na juh, až kým sa nerozvetvi na deväťramennú deltu pri ústí do Indického oceánu.

Mestá pri rieke (zo severu): Myitkina, Bhamo, Mandalaj, Prome, Henzada.

Etymológia názvu je sporná.

## Referencie

Kategória:Rieky v Ázii
Ken Rosewall

**Ken Rosewall** (* 2. november 1934, Sydney, Austrália) je bývalý austrálsky profesionálny tenista. Dokázal sa viac ako dvadsať rokov udržať v absolútnej svetovej tenisovej špičke - najskôr ako amatér v rokoch 1950 - 1957 (už v 15 rokoch postúpil do semifinále medzinárodného turnaja v kategórii mužov), neskôr 1957 - 1968 ako profesionál a vtedy okrem iného bez možnosti účasti na grandslamových turnajoch.

Na začiatku otvorenej éry mal Rosewall už 34 rokov, napriek tomu ešte dokázal štyrikrát vyhrať dvojhru na grandslamových turnajoch:
*1968 - French Open
*1970 - US Open
*1971 - Australian Open
*1972 - Australian Open (vo veku 37 rokov!)

## Iné projekty

## Externé odkazy

Kategória:Narodenia v 1934
Kategória:Austrálski tenisti
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Medzinárodná tenisová sieň slávy
Kategória:Osobnosti zo Sydney
Konstantin von Neurath

**Konstantin von Neurath** [Nojrát] (* 2. február 1873, Kleinglattbach – † 14. august 1956, Enzweihingen) bol nemecký nacistický politik, diplomat a prvý ríšsky protektor Čiech a Moravy. 

## Život

Pochádzal zo šľachtickej rodiny, mal titul barón/slobodný pán. Po vyštudovaní práva roku 1892 začal pracovať najprv v právnej firme v Kleinglattbachu. Roku 1901 vstúpil do diplomatických služieb. Najprv zastával nižšie diplomatické funkcie vicekonzula a vyslaneckého radcu v Londýne. Počas prvej svetovej vojny najprv pôsobil na nemeckom veľvyslanectve v Istanbule, no neskôr bojoval aj na fronte v rámci württembergského granátnického pluku. Za svoje vojenské úspechy bol vyznamenaný Železným krížom, neskôr bol ranený. Po vojne v rokoch 19191922 pôsobil ako nemecký vyslanec postupne v Dánsku, v rokoch 19221930 v Taliansku a nakoniec medzi rokmi 19301932 vo Veľkej Británii.

V rokoch 19321938, po smrti Friedricha Eberta, zastával postupne funkciu ministra zahraničných vecí, najprv vo vláde Franza von Papena a neskôr v Schleicherovej vláde. Vo funkcii zostal aj potom, keď sa v roku 1933 stal kancelárom Adolf Hitler. Zo svojho postu ministra sa snažil dodať konzervatívnu vážnosť Hitlerovej rozpínavej zahraničnej politike. Vo februári 1938 ho Hitler zbavil funkcie ministra v prospech Joachima von Ribbentropa. 

Pred odchodom z postu ministra zahraničných vecí vstúpil roku 1937 do NSDAP, a v tom istom roku sa stal Obergruppenführerom SS.

V marci 1939 bol menovaný za ríšskeho protektora v Protektoráte Čechy a Morava. Funkciu zastával do septembra 1941, potom ho Hitler poslal na „zdravotnú dovolenku“. Funkciu zastával oficiálne do roku 1943, kedy bol odvolaný, medzitým ho zastupovali Reinhard Heydrich a Kurt Daluege.

Počas jeho pôsobenia vo funkcii protektora boli napríklad zatvorené české vysoké školy, došlo k prijatiu obdoby Norimberských zákonov a český priemysel bol zapojený do nemeckého vojnového hospodárstva. Napriek tomu ho v septembri 1941 Hitler odvolal kvôli údajnej zhovievavosti a miernosti.

V posledných dňoch druhej svetovej vojny von Neuratha chytili francúzske jednotky. Po vojne, v roku 1946 bol postavený pred Norimberský tribunál ako vojnový zločinec, uznaný vinným a odsúdený na 15 rokov odňatia slobody. V roku 1954, po ôsmich rokoch strávených za mrežami, bol z berlínskej väznice Spandau prepustený zo zdravotných dôvodov.

## Iné projekty

Kategória:Nemeckí politici
Kategória:Nemeckí diplomati
Kategória:Vojnoví zločinci
Kategória:Nacistickí vodcovia
Kategória:Ministri zahraničných vecí Nemecka
Kategória:Nemecké osobnosti druhej svetovej vojny
Kategória:Norimberský proces
Kategória:Nacisti
Kategória:Absolventi Humboldt-Universität zu Berlin
Hradčany (Praha)

300px|right|thumb|Hradčany
**Hradčany** sú historické mesto, katastrálne územie a mestská štvrť Prahy s rozlohou 151,47 hektárov, rozdelená medzi mestské časti Praha 1 a Praha 6. Značnú časť štvrte zaberá Pražský hrad, jeden z najznámejších hradov Európy a podľa Guinnesovej knihy rekordov vôbec najväčší hradný komplex na svete.

Hradčany boli samostatným mestom do roku 1784, kedy sa stali súčasťou zjednoteného Kráľovského mesta Prahy.

## Dejiny
Hradčany vznikli v dobe, kedy už existovalo Staré Mesto a Menšie Mesto (Malá Strana). Na rozdiel od Malej Strany sa však osídlenie na hradčanskom vršku vyvíjalo bez akéhokovek pevného rádu. Až v 14. storočí boli Hradčany najvyšším pražským hradný grófom premenené na v poddanské mesto. Praha sa teda stala trojmestom a čakala len na člena štvrtého a posledného, Nové Město, ktoré v roku 1348 založil Karol IV. Hradčany boli mestom najmenej významným a najviac závislým od Hradu.

## Pamiatky a významné objekty
* Pražský hrad
* Arcibiskupský palác 
* Martinický palác
* Kostol Narodenia Pána
* Jazdiareň Pražského hradu
* Jelení příkop
* Oranžéria
* Kráľovská záhrada
* Spievajúca fontána
* Letohrádok kráľovnej Anny
* Prašný most
* Černínsky palác
* Hrzánsky palác
* Hradčanská radnice
* Schwarzenberský palác
* Šternberský palác
* Salmovský palác
* Toskánsky palác (Thun-Hohenštejnský palác)
* Nový Svět
* Mariánsky stĺp
* Kláštor kapucínov
* Kláštor bosých Karmelitániek
* Kostol sv. Jána Nepomuckého
* Richterova vila
* Pomník T.G.Masaryka

## Verejné priestranstvá
* Hradčanské náměstí
* Loretánské náměstí
* Nový Svět
* Pohořelec (Hradčany)
* Radnické schody
* Staré zámecké schody
* Zámecké schody

## Galéria
*Kliknite na obrázok pre jeho zväčšenie.*

Obrázok:Old townhall of Hradčany.jpg|Bývalá hradčanská radnica
Obrázok:Karlův most Praha, Staré Město 20170810 007.jpg|Hradčany, s časťou Malej Strany a Karlovho mosta
Obrázok:Hradschinpatz mit Burg und Veitsdom 00 2003-12-24.jpg|Hradčanské námestie 
Obrázok:Erzbischoeflicher Palast00.jpg|Arcibiskupský palác


## Iné projekty


Kategória:Pražské štvrte
Kategória:Praha 1
Kategória:Praha 6
Guillermo Vilas

**Guilermo Vilas** (* 17. august 1952, Buenos Aires, Argentína) je bývalý argentínsky profesionálny tenista. V roku 1974 bol na 2. mieste medzinárodného rebríčka ATP, nikdy sa mu však nepodarilo prepracovať sa na 1. miesto (ani v roku 1977, keď vyhral 16 turnajov vrátane dvoch grandslamových). Podarilo sa mu vyhrať všetky grandslamové turnaje okrem Wimbledonu.

Počas svojej kariéry Guilermo Vilas vyhral 62 turnajov ATP v dvojhre, z toho 4 grandslamové turnaje:
*1973 (1x) – Buenos Aires
*1974 (7x) – Gstaad, Hilversum, Louisville, Toronto, Teherán, Buenos Aires, Masters
*1975 (5x) – Mníchov, Hilversum, Washington, Lousville, Buenos Aires
*1976 (6x) – St. Louis, Fort Worth, Monte Carlo, Toronto, Sao Paulo, Buenos Aires
*1977 (16x) – Spring Field, Buenos Aires, Virginia Beach, **[[French Open]]**, Kitzbuhel, Washington, Louisville, South Orange, Columbus, **[[US Open]]**, Paríž, Teherán, Bogota, Santiago de Chile, Buenos Aires, Johannesburg
*1978 (6x) – Hamburg, Mníchov, Gstaad, South Orange, Aix-en-Provence, Bazilej
*1979 (4x) – **[[Australian Open]]**, Hobart, Washington, Buenos Aires
*1980 (4x) – **[[Australian Open]]**, Rím, Kitzbuhel, Palermo
*1981 (3x) – Mar del Plata, Káhira, Houston
*1982 (7x) – Buenos Aires, Rotterdam, Miláno, Monte Carlo, Madrid, Boston, Kitzbuhel
*1983 (3x) – Richmond, Delray Beach, Kitzbuhel

## Iné projekty

## Externé odkazy

Kategória:Argentínski tenisti
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Medzinárodná tenisová sieň slávy
Kategória:Osobnosti z Buenos Aires
Praha 3

100px|left|Vlajka Prahy 3
right|thumb|Praha 3

**Praha 3** je od 24. novembra 1990 mestskou časťou Prahy s rozlohou . Rozkladá sa východne od historického centra. Ako mestský obvod Praha 3 vznikla v roku 1960 a od toho času je to aj jeden z pražských správnych obvodov. Zahŕňa takmer celé katastrálne územie Žižkov, severnú časť katastra Vinohrady a malé časti katastrov Strašnice a Vysočany.


Kategória:Mestské časti Prahy
Kategória:Správne obvody Prahy
Praha 4

right|thumb|Poloha
100px|left|Vlajka Prahy 4
thumb|Mapa mestskej časti Praha 4

**Praha 4** je od 24. novembra 1990 mestská časť Prahy rozkladajúca sa na pravom brehu Vltavy južne od pražského historického centra. Mestská časť zahŕňa celé katastrálne územia Braník, Hodkovičky, Krč, Lhotka a Podolí, ďalej väčšinu katastrálnych území katastrov Nuslí a Michlí, veľkú časť Záběhlic predovšetkým Spořilov, a nepatrné časti Vinohradov a Vršovíc.

## Správny obvod Praha 4
Úrad mestskej časti Praha 4 je poverený výkonom rozšírenej pôsobnosti štátnej správy aj pre územie mestskej časti Praha-Kunratice.

## Mestský obvod Praha 4
Mestský obvod Praha 4 vznikol v roku 1960, rozkladá sa na juhu Prahy na pravom brehu Vltavy a zahŕňa mestské časti
Praha 4, Praha 11, Praha 12, Praha-Kunratice, Praha-Libuš, Praha-Šeberov a Praha-Újezd. 

## Externé odkazy
* Oficiálny web mestskej časti


Kategória:Správne obvody Prahy
Kategória:Mestské časti Prahy
Praha 5

right|thumb|Poloha
right|thumb|Radnica

**Praha 5** je mestská časť Prahy, ktorá vznikla v roku 1990, rozkladá sa na ľavom brehu Vltavy a zahŕňa celé katastrálne územia Hlubočepy, Košíře, Motol, Radlice, Smíchov a časti katastrálnych území Břevnov, Jinonice a Malá Strana. Susedí s mestskými časťami Praha 6, Praha 17 (Řepy), Praha 13, Praha-Slivenec, Praha-Velká Chuchle, Praha 4, Praha 2, Praha 1 a Praha 16.

## Správny obvod Praha 5
Úrad mestskej časti Praha 5 je poverený výkonom rozšírenej pôsobnosti štátnej správy aj pre územia mestskej časti Praha-Slivenec.

## Mestský obvod Praha 5
Mestský obvod **Praha 5** vznikol roku 1960, rozkladá sa na juhozápade Prahy a zahŕňa mestské časti Praha 5, Praha 13, Praha-Zličín, Praha-Řeporyje, Praha-Slivenec, Praha-Velká Chuchle, Praha-Lochkov, Praha 16 (Radotín), Praha-Slivenec a Praha-Zbraslav. Susedí s pražskými mestskými obvodmi Praha 1, Praha 2, Praha 4 a Praha 6 a s územím obcí Hostivice, Chrášťany, Jinočany, Zbuzany, Ořech, Kosoř, Černošice, Jíloviště, Vrané nad Vltavou, Zvole a Dolní Břežany v okrese Praha-západ.


Kategória:Mestské časti Prahy
Kategória:Správne obvody Prahy
Praha 6

right|thumb|Poloha

**Praha 6** je mestská časť Prahy, ktorá zahŕňa celé katastrálne územia Ruzyně, Liboc, Veleslavín, Vokovice, Dejvice, Střešovice a časti katastrálnych území Břevnov, Sedlec, Bubeneč a Hradčany. Susedí s mestskými časťami Praha-Přední Kopanina, Praha-Nebušice, Praha-Lysolaje, Praha-Suchdol, Praha-Troja, Praha 7, Praha 1, Praha 5 a Praha-Řepy a s obcami Horoměřice, Tuchoměřice, Kněževes, Dobrovíz a Hostivice v okrese Praha-západ. V mestskej časti žije 100 000 ľudí.

Obvod **Praha 6** zahŕňa mestské časti Praha 6, Praha-Přední Kopanina, Praha-Nebušice, Praha-Lysolaje, Praha-Suchdol a Praha 17 (Řepy). Susedí s mestskými obvodmi Praha 5, Praha 1, Praha 7, Praha 8 a s obcami Roztoky, Únětice, Horoměřice, Statenice, Tuchoměřice, Kněževes, Dobrovíz a Hostivice v okrese Praha-západ. Do 30. júna 2001 obvod aj správnych orgánov. V súčasnosti je podľa tohto pôvodného členenia organizovaná napríklad justícia alebo pošta.

## Správny obvod Praha 6
Mestská časť Praha 6 vykonáva prenesenú pôsobnosť štátnej správy i pre mestské časti Praha-Přední Kopanina, Praha-Nebušice, Praha-Lysolaje, Praha-Suchdol, t. j. pre celé územie obvodu Praha 6 s výnimkou mestskej česti Praha 17 (Řepy).

## Školstvo
V Prahe 6 sídli niekoľko vysokých škôl:
* ČVUT
* VŠCHT

a stredných škôl:
* Gymnázium Nad Alejí


Kategória:Mestské časti Prahy
Kategória:Správne obvody Prahy
Praha 7

100px|left|Vlajka Prahy 7
right|thumb|Poloha

**Praha 7** je od 24. novembra 1990 mestská časť Prahy rozkladajúca sa severne od historického centra Prahy prevažne na ľavom brehu Vltavy, no menšou časťou územia zasahuje aj na jej pravý breh. Zahŕňa takmer celé katastrálne územie Holešovice, asi polovicu územia časti Bubeneč a malú časť Libne. Do 31. decembra 1991 patrila k Prahe 7 aj juhozápadná časť katastrálneho územia Troja, ktorá sa potom od 1. januára 1992 osamostatnila ako mestská časť Praha-Troja.

## Mestský obvod a správny obvod Praha 7
Úrad mestskej časti Praha 7 vykonáva prenesenú pôsobnosť štátnej správy aj pre mestskú časť Praha-Troja. Identické územie zaujíma od roku 1960 aj mestský obvod Praha 7.

## Externé odkazy
* Oficiálny web mestskej časti Praha 7


Kategória:Správne obvody Prahy
Kategória:Mestské časti Prahy
Praha 8

right|thumb|Poloha

**Praha 8** je mestská časť Prahy, ktorá vznikla v roku 1990. Hranice obvodu Prahy 8 boli stanovené v roku 1960 a územie mestskej časti Praha 8 zahŕňa 9 katastrálnych území. Štyri celé, a to Bohnice, Kobylisy, Čimice a Karlín a časti ďalších piatich (Libeň, Troja, Střížkov, Nové Město a Žižkov).

## Mestský obvod Praha 8
Mestský obvod **Praha 8** vznikal postupne. Najstaršie časti mesta sú katastrálne územie Libne, ktoré boli k Prahe pripojené už 12. septembra 1901. Najstaršie mestské predmestie Karlín sa stalo súčasťou Veľkej Prahy spolu s Bohnicemi, Trojou a Kobylismi v roku 1922. Od roku 1960 sú súčasťou obvodu Čimice, od roku 1968 aj Ďáblice a Dolní Chabry a od roku 1974 Březiněves.

Úrad mestskej časti má sídlo v Libeňském zámočku a v tzv. Bielom dome, kde zasadá aj zastupiteľstvo Prahy 8.

## Prírodné pamiatky
Na území Prahy 8 sa nachádza 10 chránených území na ploche 35 hektárov.
* Velká skála
* Ládví
* Prosecké skály
* Okrouhlík
* Trojská
* Jabloňka
* Čimické údolí a Zámky
* Bohnické údolí
* Podhoří

Väčšina týchto cenných prírodných lokalít je ohrozená plánovanou výstavbou severozápadnej časti diaľničného okruhu okolo Prahy, variant J. Alternatívna trasa Ss sa spomenutým miestam vyhýba.


Kategória:Správne obvody Prahy
Kategória:Mestské časti Prahy
Praha 1

right|thumb|Poloha Prahy 1
Chrám sv. Mikuláša na Malostranskom námestí|right|thumb

**Praha 1** je pražská mestská časť ležiaca v centrálnej oblasti Prahy a v roku 1990 bola ustanovená ako jedna z 56, neskôr 57 mestských častí. Vykonáva rozšírenú pôsobnosť štátnej správy a je od svojho vzniku jedným zo správnych obvodov, ktorých počet sa 1. júla 2001 ustálil na 22. Tvorí ju celé katastrálne územie Staré Město a Josefov, ďalej veľká časť katastrálnych území Hradčany, Malá Strana a Nové Město a čiastočne časti katastrálnych území Vinohrady a Holešovice.

Mestský obvod Praha 1 bol ustanovený zákonom o územnom členení štátu od 1. júla 1960. Od roku 1990 bol predefinovaný ako územie tvorené mestskou časťou Praha 1. Hranice územia sa tým nijako nezmenili.


Kategória:Mestské časti Prahy
Kategória:Správne obvody Prahy
Praha 2

right|thumb|Poloha

**Praha 2** je od 24. novembra 1990 mestská časť Prahy s rozlohou , rozkladajúca sa v centrálnej časti Prahy na pravom brehu Vltavy. Zahŕňa celé katastrálne územie Vyšehrad, veľkú časť katastrálneho územia Nové Město a Vinohrady a malú časť katastrálneho územia Nusle. Od 1. júla 1960, kedy Praha 2 vznikla ako správny celok s identickým rozsahom ako moderná mestská časť, je to zároveň jeden z pražských správnych obvodov.


Kategória:Správne obvody Prahy
Kategória:Mestské časti Prahy